Ida (filmas)

Ida – 2013 m. sukurta nespalvota drama, apdovanota Oskaru geriausio užsienio filmo kategorijoje. Režisierius Paweł Pawlikowski, gimęs Lenkijoje, emigravo iš jos į Didžiąją Britaniją 1971 m., būdamas 14-os. „Ida“ yra pirmasis jo filmas, sukurtas gimtinėje.

 Pagrindiniai aktoriai 
 Aktorius – vaidmuo
 Agata Trzebuchowska – Ida / Ana
 Agata Kulesza – Vanda
 Joanna Kulig – dainininkas
 Dawid Ogrodnik – Lisas, saksofonininkas
 Adam Szyszkowski – Feliksas Skiba
 Jerzy Trela – Simonas Skiba
Atlikti pagrindinį – Idos / Anos – vaidmenį pretendavo daugiau kaip 400 merginų, tačiau režisierius ir tarp jų nerado tinkamos kandidatūros. Agatą Trzebuchowską „atrado“ režisieriaus draugas, pamatęs ją vienoje Varšuvos kavinių skaitant knygą. Mergina neturėjo jokių aktorinių įgūdžių ir niekada negalvojo tapti aktore, tačiau sutiko susitikti su būsimo filmo režisieriumi, nes jo darbas „My Summer of Love“ buvo vienas mėgiamiausių. Nepaisant „Idos“ sėkmės, Trzebuchowska daugiau nesifilmavo kine.

 Turinys 

Lenkija, 1962-ieji. Jauna mergina Ana rengiasi duoti amžinus įžadus, tačiau prieš tai vienuolyno vyresnioji rekomenduoja jai aplankyti artimuosius. Tokia yra tik viena – buvusi prokurorė, o dabar teisėja teta Vanda, pokario metais dėl savo negailestingumo vadinta „Raudonąja Vanda“. Iš jos Ana sužino, kad iš tiesų ji yra Ida Lebenštein, žydė, kurios tėvai žuvo karo metais. Abi moterys leidžiasi į kelionę, norėdamos rasti Anos tėvų kapą.

Jos atvyksta pas lenkų valstiečių šeimą, kuri karo pradžioje padėjo Lebenšteinams slapstytis miške, o paskui patys juos čia nužudė, norėdami pasisavinti šių turtą. Tuomet mirė Anos tėvai ir mažas Vandos sūnus, o mažametė Ida buvo atiduota auginti šventikui...

 Apdovanojimai ir nominacijos 
ApdovanojimasApdovanojimų kategorijaAsmuoRezultatasOskaras geriausias užsienio filmas  geriausia kinematografija  Auksinis gaublys geriausias užsienio filmas BAFTA geriausias užsienio filmas  geriausia kinematografija  Alliance of Women Film Journalists geriausias filmas ne anglų kalba  Bodil Awards geriausias ne JAV filmas  British Independent Film Awards geriausias užsienio nepriklausomas filmas   Cezario apdovanojimas geriausias užsienio filmas  David di Donatello geriausias užsienio filmas Europos kino apdovanojimas geriausias filmas  geriausias režisierius Pawel Pawlikowski   geriausias scenarijus Pawel Pawlikowski Rebecca Lenkiewicz   geriausi kinematografija Lukasz ZalRyszard Lenczewski   geriausia aktorė Agata Kulesza  geriausia aktorė Agata Trzebuchowska  Golden Trailer Awards geriausia užsienio drama  Goja geriausias Europos filmas  Online Film & Television Association proveržio vaidmuo Agata Trzebuchowska   Satelito apdovanojimas geriausias filmas  

Kategorija:2013 filmai
Kategorija:Lenkijos filmai
Kategorija:Danijos filmai
Kategorija:Prancūzijos filmai
Kategorija:Jungtinės Karalystės filmai
Kategorija:Dramos